‘पंजाब बोर्ड की ही बुक्स लगाएं सभी स्कूल’
सीबीएसईके बाद अब पंजाब स्कूल शिक्षा बोर्ड ने भी अपने सभी स्कूलों को निर्देश जारी करके साफ किया है कि वो प्राइवेट पब्लिशर्स की बुक्स लगाने की बजाय सिर्फ पंजाब बोर्ड की ही बुक्स लगवाएंगे। पंजाब स्कूल शिक्षा बोर्ड के एफिलिएशन विंग की ओर से सभी स्कूल मुखियों को जारी पत्र में कहा गया है कि कई एफिलिएशन/एसोसिएटिड स्कूल पंजाब स्कूल शिक्षा बोर्ड द्वारा निर्धारित पाठ्य पुस्तकों को अपने स्कूल में लगाने की बजाय प्राइवेट पब्लिशर्स द्वारा प्रकाशित पुस्तकें पढ़ाते है। एफिलिएशन नियमों 7 (वी) के मुताबिक, बोर्ड द्वारा निर्धारित प्रकाशित पुस्तकें ही स्कूल में पढ़ानी जरूरी है। इस तरह ये स्कूल एफिलिएशन नियमों की उल्लंघना करते है। पंजाब भर से इस संबंध में रही लगातार शिकायतों का पंजाब बोर्ड के गंभीर नोटिस लिया है। इसके बाद अब इन सभी स्कूलों को यह नोटिस जारी करके साफ किया जा रहा है कि अगर अब इस नए सेशन में कोई भी स्कूल अपने यहां प्राइवेट पब्लिशर्स की बुक्स लगवाता या पढ़ाता है तो उसके खिलाफ एफिलिएशन नियमों के तहत सख्त कार्रवाई की जाएगी, जिसकी सारी जिम्मेदारी उस स्कूल की अपनी होगी।
बता दें कि इससे पहले सीबीएसई ने भी अपने अंडर आते स्कूलों को चिट्ठी जारी करके ऐसे ही निर्देश जारी किए थे। सीबीएसई ने भी सभी स्कूलों को सिर्फ एनसीईआरटी की बुक्स पढ़ाने को कहा था। बावजूद इसके ज्यादातर स्कूल अब नए सेशन में कमीशन के चक्कर में सिर्फ प्राइवेट पब्लिशर्स की बुक्स लगवा रहे है, बल्कि प्राइवेट पब्लिशर्स को ठेका देकर स्कूल कैंपस में ही बिठा कर पेरेंट्स को सिर्फ उससे ही बुक्स लेने को मजबूर कर रहे है। िजसकी लगातार शिकायतें भी उच्चाधिकारियों से की जा रही थी, लेकिन अब जाकर राहत मिली है।
प्राइवेट पब्लिशर्स से बुक सेल कराने पर होगी कार्रवाई
^इससेशन में कोई भी स्कूल अपने स्थानीय कैंपस में किसी भी प्राइवेट पब्लिशर्स को जगह देकर बुक्स सेल करवाता है तो उसके खिलाफ सख्त कार्रवाई की जाएगी। रामबीरसिंह, डीसी पटियाला।
पीएसईबी की पहल
hin_Deva hin_Deva hin_Deva hin_Deva hin_Deva hin_Deva